钦定古今图书集成/历象汇编/庶征典/第181卷 > 金
## 钦定古今图书集成/历象汇编/庶征典/第181卷 > 金

### 太宗天会二年蝗

按《金史太宗本纪》。不载　按《续文献通考》：“天会二年，
曷懒移鹿古水，霖雨害稼。且为蝗所食。”

### 熙宗皇统元年秋蝗

按《金史熙宗本纪》云云。

皇统二年，蝗。

按《金史熙宗本纪》：“皇统二年七月，北京广宁府蝗。”

### 海陵正隆二年蝗

按《金史海陵本纪》：“正隆二年秋，中都、山东、河东蝗。”
按《五行志》：“正隆二年六月壬辰，蝗飞入京师。”

正隆三年，蝗。

按《金史海陵本纪》：“三年六月壬辰，蝗入京师。”

### 世宗大定三年蝗

按《金史世宗本纪》：大定三年三月“丙申，中都以南八
路蝗，诏尚书省遣官捕之。五月，中都蝗，诏参知政事
完颜守道按问大兴府捕蝗官。”

大定四年，蝗。

按《金史世宗本纪》不载。　按《五行志》：“四年八月，中都
南八路蝗飞入京畿。”

按：《续文献通考》：“时完颜宗宁为归德军节度使，督民
捕蝗，得死蝗一斗，给粟一斗，数日捕绝。”

大定五年，蝗。

按《金史世宗本纪》：大定五年正月“辛未，诏中外，复命
有司，旱蝗水溢之处，与免租赋。”

大定十六年，蝗。

按《金史世宗本纪》不载。　按《五行志》：大定十六年，中
都、河北、山东、陕西、河东、辽东等十路旱蝗。

大定二十二年，蝗。

按《金史世宗本纪》不载　按《五行志》，“二十二年五月，
庆都蝗蝝生，散漫十馀里，一夕大风，蝗皆不见。”

### 章宗明昌三年虸蚄生按金史章宗本纪不载 按五行志明昌三年秋绥德虸蚄虫生旱

### 泰和七年蝗

按《金史章宗本纪》：泰和七年六月乙丑，遣使捕蝗。
按《王维翰传》：维翰为行省左右司郎中。泰和七年，河
南旱蝗，诏维翰体究田禾分数以闻。“七月，雨。复诏维
翰曰，雨虽沾足，秋种过时，使多种蔬菜，尤愈于荒莱
也。蝗蝻遗子，如何可绝？旧有蝗处，来岁宜菽麦，谕百
姓使知之。”

泰和八年，蝗。

按《金史章宗本纪》。泰和八年五月丁卯。遣使分路捕
蝗。六月戊子。飞蝗入京畿。秋七月庚子。诏更定蝗虫
生发坐罪法。乙巳。诏颁《捕蝗图》于中外　按《五行志》。
八年四月甲午。河南路蝗。

### 贞祐三年蝗

按《金史宣宗本纪》：贞祐三年夏四月丙申，河南路蝗，
遣官分捕。上谕宰臣曰：“朕在潜邸，闻捕蝗者止及道
傍，使者不见处，即不加意，当以此意戒之。”

贞祐四年，蝗。

按《金史宣宗本纪》：“贞祐四年夏四月，河南、陕西蝗。五
月甲寅，凤翔及华、汝等州蝗。戊寅，京兆、同、华、邓、裕、汝、
亳、宿、泗等州蝗。六月丁未，河南大蝗伤稼，遣官分道
捕之。七月癸丑，飞蝗过京师。乙卯，以旱蝗诏中外。己
未，敕减尚食数品及后宫岁给缣帛有差”　按《五行
志》：四年五月，河南、陜西大蝗，凤翔、扶风、岐山、郿县
虫伤麦。七月，旱。癸丑，飞蝗过京师。

### 兴定元年蝗

按《金史宣宗本纪》：“元年三月乙酉，上宫中见蝗，遣官
分道督捕，仍戒其勿以苛暴扰民兴定二年，蝗。”

按《金史宣宗本纪》：“二年四月丁卯，河南诸郡蝗。五月
丙子，诏遣官督捕河南诸路蝗。”

### 哀宗正大三年蝗

按《金史哀宗本纪》：“正大三年夏四月己酉，遣使捕蝗。
六月辛卯，京东大雨雹，蝗尽死。”